Diari Oficial de la Generalitat Valenciana


Sumari del DOGV 9050, del 29-03-2021 (2021/3107)

RESOLUCIÓ de 16 de març de 2021, de la Presidència de la Generalitat, sobre l'assignació del Fons de Cooperació Municipal de la Comunitat Valenciana corresponent a cada entitat beneficiària per a l'exercici pressupostari 2021.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9050

Data del DOGV
:   29-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3107


Data del document
:   16-03-2021

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 16 de març de 2021, de la Presidència de la Generalitat, sobre l'assignació del Fons de Cooperació Municipal de la Comunitat Valenciana corresponent a cada entitat beneficiària per a l'exercici pressupostari 2021. [2021/3107]  
I. L'article 5 del Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, reconeix com a beneficiaris tots els municipis i entitats locals menors de la Comunitat Valenciana.  
II. De conformitat amb el que estableix l'apartat 1 de l'article 7 del decret esmentat, l'assignació dels recursos econòmics que corresponga a cada entitat beneficiària s'efectuarà aplicant les següents regles de distribució:  
a) S'assignarà una quantitat fixa per cada un dels municipis i entitats locals menors.  
b) L'import restant del Fons es distribuirà en funció del nombre d'habitants de dret segons les xifres de població aprovades pel Govern que figuren en l'últim padró municipal vigent, ponderades pels següents coeficients correctors aplicables a cada un dels diferents trams poblacionals de cada entitat beneficiària:  
  
1. D'1 a 500 4,0  
2. De 501 a 1.000 3,0  
3. De 1.001 a 2.000 2,5  
4. De 2.001 a 5.000 2,0  
5. De 5.001 a 10.000 1,5  
6. De 10.001 a 20.000 1,0  
7. De 20.001 a 50.000 0,75  
8. De 50.001 a 100.000 0,50  
9. Més de 100.000 0,25  
  
A aquests efectes, no s'hi computaran els habitants de les entitats locals menors en la població del municipi a què pertanguen.  
  
III. Als efectes d'allò que estableixen la disposició addicional tercera i l'article 7.2 del decret 51/2017, es convocà la Comissió de Seguiment, la qual, en la sessió de 4 de març de 2021, va prendre coneixement de la proposta d'adjudicació.  
  
IV. En virtut de tot això, i atés que, de conformitat amb l'article 7.2 del referit Decret 51/2017, correspon a la persona titular del departament amb competències en matèria d'administració local emetre la resolució d'adjudicació de conformitat amb les regles establides en el decret mencionat, i reproduïdes en l'apartat II de la present resolució, resolc:  
  
  
Primer  
Adjudicar els imports de la transferència corresponents al Fons de Cooperació Municipal de la Comunitat Valenciana per a l'exercici 2021, per una quantia global de quaranta milions d'euros (64.048.890 ?) a favor dels municipis i entitats locals menors de la Comunitat Valenciana, amb càrrec al pressupost de la Generalitat per a 2021, línia pressupostària T4230000, capítol IV, del programa 125.10, Administració local i organització territorial del Consell, d'acord amb la distribució que figura en l'annex d'aquesta resolució.  
  
Segon  
Abonar els imports assignats a cada entitat local beneficiària en dos pagaments, corresponents cada un al 50 % de l'import total. El primer abonament s'efectuarà dins del primer semestre de l'exercici 2021, i el segon, durant el següent semestre de l'indicat exercici.  
Aquests abonaments s'han de fer després de la comprovació del compliment, per les entitats beneficiàries, de l'obligació de presentar el compte general davant la Sindicatura de Comptes de la Comunitat Valenciana en els termes establits en la normativa reguladora d'aquesta.  
Pel que fa a la presentació de plans economicofinancers en els termes disposats en la Llei orgànica 2/2012, de 27 d'abril, d'estabilitat pressupostària i sostenibilitat financera, com a conseqüència de la suspensió de les regles fiscals per als exercicis 2020 i 2021 (acords del Consell de Ministres i del Congrés dels Diputats de dates 6 d'octubre i 20 d'octubre de 2020, respectivament), en l'exercici 2021 no són aplicables les mesures correctives que consisteixen en la presentació i aprovació de plans economicofinancers en relació amb els incompliments de regles fiscals constatats amb la liquidació del pressupost 2020.  
  
  
Tercer  
Les entitats locals beneficiàries de les aportacions del Fons de Cooperació Municipal han d'assumir les obligacions generals que els puguen afectar, i així mateix, han de facilitar tota la informació que els siga requerida per la Sindicatura de Comptes i la Generalitat.  
  
Quart  
Aquesta resolució es publicarà en el Diari Oficial de la Generalitat Valenciana.  
  
Contra la present resolució, que posa fi a la via administrativa, podran les entitats interessades interposar potestativament un recurs de reposició davant el mateix òrgan que l'ha dictada, en el termini d'un mes comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa de Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 16 de març de 2021.- El secretari autonòmic de Promoció Institucional i Cohesió Territorial, p. d. (R 19.07.2019, DOGV de 22.07.2019): Alfred Boix Pastor.